Source: http://tampere.cloudnc.fi/fi-FI/Toimielimet/Vammaisneuvosto/Kokous_1612018/Kayttajien_osallistaminen_vammaispalvelu(45128)
Timestamp: 2020-01-24 12:09:31+00:00

Document:
Käyttäjien osallistaminen vammaispalvelujen kilpailutuksissa | Tampere esityslistat ja pöytäkirjat
Kokous 16.1.2018
Käyttäjien osallistaminen vammaispalvelujen kilpailutuksissa
Vammaisneuvosto, kokous 16.1.2018
§ 5 Käyttäjien osallistaminen vammaispalvelujen kilpailutuksissa
TRE:210/00.01.03/2017
Lain julkisista hankinnoista ja käyttöoikeussopimuksista §108:n mukaan palvelujen käyttäjien tarpeet tulee ottaa huomioon hankinnoissa. Sosiaali- ja terveyspalvelujen hankinnassa palvelun käyttäjien yksilöllisten ja pitkäaikaisten sekä toistuvien hoito- tai sosiaalipalvelujen turvaamiseksi hankintayksikön on otettava huomioon käyttäjien erityistarpeet ja käyttäjiä on kuultava osana hankintamenettelyä.
Hankintayksikön on sosiaali- ja terveyspalvelujen hankinnassa otettava huomioon palvelujen laatuun, jatkuvuuteen, esteettömyyteen, kohtuuhintaisuuteen, saatavuuteen ja kattavuuteen, eri käyttäjäryhmien erityistarpeisiin, käyttäjien osallistumiseen ja vaikutusmahdollisuuksien lisäämiseen sekä innovointiin liittyvät tekijät. Pitkäkestoisia hoito- ja asiakassuhteita koskevan sosiaali- ja terveyspalvelun hankinnassa hankintayksikön on määritettävä sopimusten kesto ja muut ehdot siten, että sopimuksista ei muodostu kohtuuttomia tai epätarkoituksenmukaisia seurauksia palvelun käyttäjille.
Vaikeavammaisten palveluasuminen, päivätoiminta, palveluasuminen omaan kotiin -palvelut järjestetään Tampereen kaupungilla ostopalveluna. Koska palveluntuotanto hankitaan oman organisaation ulkopuolelta, on noudatettava hankintalain säädöksiä. Edellä mainitut palvelut on kilpailutettu seutukunnallisesti 2014. Sopimuskausi optioineen päättyy 31.12.2018 ja palveluiden kilpailuttaminen on ajankohtaista. Tampereen kaupunki on palveluasumista kilpailuttaessaan kokeillut uusia käyttäjien osallistamisen tapoja ja näitä tapoja tullaan soveltuvin osin käyttämään myös tulevissa kilpailutuksissa. Osallistamisen tapoja voidaan myös kokeilla laajemmin, muokata tai ottaa käyttöön tapauskohtaisesti. Vammaisneuvoston osallistuminen palveluiden valmisteluun ja seurantaan on uuden kuntalain 28§:n mukaan aiempaa merkityksellisemmässä roolissa.
Hankintatiimistä Eija Uurtamo esittelee osallistamisen vaihtoehtoja yleisesti sekä toteutuneissa hankinnoissa käytettyja osallistamistapoja (esimerkkinä Pappilanpuisto).
Eija Uurtamo, Suunnittelija
Vammaisneuvosto käy keskustelua ja ottaa kantaa hankintoihin liittyvistä osallistamisen tavoista sekä vammaisneuvoston roolista hankinnoissa.
Vammaisneuvosto kuuli Eija Uurtamon esittelyn vammaispalveluiden hankinnoissa käytetyistä osallistamisen tavoista. Vammaisneuvosto pitää tärkeänä, että palvelunkäyttäjien lisäksi myös vammaisneuvosto osallistuu hankintaprosesseihin.
Vammaisneuvoston rooli korostuu etenkin laajoissa monen kunnan yhteishankinnoissa. Tärkeinpänä kuitenkin pidetään, että palveluiden käyttäjät itse osallistetaan hankintoihin sen kaikissa vaiheissa ja palautetta palveluiden laadusta sekä asiakastyytyväisyydesta kerätään säännöllisesti ja asiakas huomioiden sopivin menetelmin esim. vertaisarvioijaa hyödyntäen.
Tarja Mesiä ja Sirpa Virtanen saapuivat kokoukseen asian käsittelyn aikana.
Mattila Päivi, Uurtamo Eija
§ 4 PSHP:n rakennushankkeet TAYS:n alueella
§ 6 Vammaisneuvoston vuosisuunnitelma 2018
§ 7 Kannanotto koskien maakunnallisten vammaisneuvostojen perustamista
§ 9 Ilmoitusasiat

References: § 5
 §108

§ 4

§ 6

§ 7

§ 9